กฎกระทรวงกฎกระทรวงฉบับที่ ๒ (พ.ศ. ๒๕๒๙)ออกตามความในพระราชบัญญัติเชื้อโรคและพิษจากสัตว์พ.ศ. ๒๕๒๕[๑] อาศัยอำนาจตามความในมาตรา ๕วรรคสอง มาตรา ๖ (๕) มาตรา ๘ วรรคสอง มาตรา ๑๐ วรรคสอง มาตรา ๑๔ (๑) และ (๓)และมาตรา ๒๗ แห่งพระราชบัญญัติเชื้อโรคและพิษจากสัตว์ พ.ศ. ๒๕๒๕ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑ผู้ใดประสงค์จะขออนุญาตครอบครองเชื้อโรคและพิษจากสัตว์ ให้ยื่นคำขอพร้อมด้วยหลักฐานตามที่ระบุไว้ในแบบค.ช. ๑ ท้ายกฎกระทรวงนี้ข้อ ๒ผู้ยื่นคำขอตามข้อ ๑ต้องแนบหลักฐานประกอบการขออนุญาต ดังต่อไปนี้(๑)แผนที่แสดงที่ตั้งของสถานที่ครอบครองหรือสถานที่เก็บเชื้อโรคและพิษจากสัตว์และสิ่งปลูกสร้างที่อยู่ในบริเวณใกล้เคียง(๒)แบบแปลนแผนผังสิ่งปลูกสร้างภายในบริเวณสถานที่ครอบครองหรือสถานที่เก็บเชื้อโรคและพิษจากสัตว์ที่ถูกต้องตามมาตราส่วนโดยแสดงรายการ ดังต่อไปนี้(ก) รูปด้านหน้า ด้านข้าง แปลนพื้นและรูปตัดของอาคารที่ใช้ในการครอบครองหรือเก็บเชื้อโรคและพิษจากสัตว์(ข) การแบ่งกั้นห้องเนื้อที่หรือบริเวณที่ใช้ในการเก็บเชื้อโรคและพิษจากสัตว์(ค)ตำแหน่งที่เก็บเชื้อโรคและพิษจากสัตว์ข้อ ๓ใบอนุญาตครองครองเชื้อโรคและพิษจากสัตว์ ให้ใช้แบบ ค.ช. ๒ ท้ายกฎกระทรวงนี้ข้อ ๔ให้ผู้รับใบอนุญาตครองครองเชื้อโรคและพิษจากสัตว์ปฏิบัติดังต่อไปนี้(๑)จัดให้มีการเก็บเชื้อโรคหรือพิษจากสัตว์ที่ครอบครอง ดังนี้(ก)เชื้อโรคหรือพิษจากสัตว์ต้องเก็บในหลอดหรือขวดที่ทำด้วยแก้ว พลาสติก หรือโลหะ ปากหลอดเชื่อมปิดสนิทหรือมีฝาปิดสนิทด้านนอกของหลอดหรือขวดให้ปิดฉลากแสดงชื่อ และชื่อทางวิทยาศาสตร์ของเชื้อโรคหรือพิษจากสัตว์ที่ใช้ในภาษาอังกฤษพันหลอดหรือขวดด้วยกระดาษที่ดูดซึมน้ำได้โดยรอบก่อนนำมาบรรจุในภาชนะชั้นที่สองซึ่งต้องมีความคงทนไม่แตกง่ายและกันน้ำซึมผ่านได้(ข)สถานที่ครองครองหรือสถานที่เก็บเชื้อโรคและพิษจากสัตว์ต้องปลอดภัยจากการแพร่กระจายของเชื้อโรคหรือพิษจากสัตว์โดยมีเครื่องควบคุมอุณหภูมิให้สม่ำเสมอไม่เกิน ๕ องศาเซลเซียส(๒)จัดทำบัญชีการครอบครองเชื้อโรคและพิษจากสัตว์ ตามแบบ ค.ช. ๓ ท้ายกฎกระทรวงนี้(๓)จัดให้มีผู้ควบคุมการครอบครองเชื้อโรคและพิษจากสัตว์ ซึ่งต้องเป็นผู้ได้รับปริญญาในสาขาใดสาขาหนึ่งดังนี้คือ แพทยศาสตร์ สัตวแพทยศาสตร์ ทันตแพทยศาสตร์ เภสัชศาสตร์ หรือวิทยาศาสตร์(จุลชีววิทยา เทคนิคการแพทย์ หรือพยาบาล)ข้อ ๕ ผู้รับใบอนุญาตครองครองเชื้อโรคและพิษจากสัตว์ผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบค.ช. ๔ ท้ายกฎกระทรวงนี้การอนุญาตให้ต่ออายุใบอนุญาตครอบครองเชื้อโรคและพิษจากสัตว์ผู้อนุญาตจะแสดงไว้ในรายการต่ออายุใบอนุญาตนั้น หรือจะออกใบอนุญาตตามแบบ ค.ช. ๒ให้ใหม่ก็ได้ข้อ ๖ผู้รับใบอนุญาตครองครองเชื้อโรคและพิษจากสัตว์ผู้ใดประสงค์จะขอใบแทนใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ ค.ช. ๕ ท้ายกฎกระทรวงนี้การอนุญาตคำขอใบแทนใบอนุญาต ให้ผู้อนุญาตออกใบอนุญาตตามแบบ ค.ช.๒ พร้อมทั้งกำกับคำว่า ใบแทน ไว้ที่ด้านหน้าด้วยข้อ ๗การยื่นคำขอตามกฎกระทรวงนี้ ในกรุงเทพมหานคร ให้ยื่น ณ สำนักงานเลขานุการกรมกรมวิทยาศาสตร์การแพทย์ กระทรวงสาธารณสุข ในจังหวัดอื่น ให้ยื่น ณ สำนักงานสาธารณสุขจังหวัดนั้นๆ หรือ ณ สำนักงานเลขานุการกรม กรมวิทยาศาสตร์การแพทย์ กระทรวงสาธารณสุขให้ไว้ ณ วันที่ ๑๘ มิถุนายน พ.ศ. ๒๕๒๙มารุต บุนนาครัฐมนตรีว่าการกระทรวงสาธารณสุข[เอกสารแนบท้าย]๑. คำขออนุญาตครอบครองเชื้อโรคและพิษจากสัตว์(แบบ ค.ช. ๑) ๒. ใบอนุญาตครอบครองเชื้อโรคและพิษจากสัตว์ (แบบค.ช. ๒) ๓. บัญชีการครอบครองเชื้อโรคและพิษจากสัตว์ (แบบค.ช. ๓) ๔.คำขอต่ออายุใบอนุญาตครอบครองเชื้อโรคและพิษจากสัตว์ (แบบ ค.ช. ๔) ๕.คำขอใบแทนอนุญาตครอบครองเชื้อโรคและพิษจากสัตว์ (แบบ ค.ช. ๕) (ดูข้อมูลจากภาพกฎหมาย) หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจาก มาตรา ๕ วรรคสอง มาตรา๖ (๕) มาตรา ๘ วรรคสอง มาตรา ๑๐ วรรคสอง และมาตรา ๑๔ (๑) และ (๓) แห่งพระราชบัญญัติเชื้อโรคและพิษจากสัตว์พ.ศ. ๒๕๒๕ บัญญัติว่า การขออนุญาต การออกใบอนุญาต การต่ออายุใบอนุญาตการขอใบแทนใบอนุญาตครองครองเชื้อโรคและพิษจากสัตว์ และการควบคุมการครอบครองเชื้อโรคและพิษจากสัตว์ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ณัฐดนัย/แก้ไข๑๒ กุมภาพันธ์ ๒๕๕๒รัศม์วรรณลัย/ตรวจ๑๓ กุมภาพันธ์ ๒๕๕๒[๑]ราชกิจจานุเบกษา เล่ม ๑๐๓/ตอนที่ ๑๖๑/ฉบับพิเศษ หน้า ๗/๑๘ กันยายน๒๕๒๙